stanford-oval/wikipedia huggingface dataset:
Jon Casey

| Jon Casey> Henkilötiedot |
| --- | --- |
Syntynyt: 29. elokuuta 1962 (ikä 62) Grand Rapids, Minnesota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  vasen
Pituus:  178 cm
Paino:  70 kg
Pelaajaura
Pääsarjaura:  1983–1998
Seurat:  Minnesota North Stars (NHL) Baltimore Skipjacks (AHL) Springfield Indians (AHL)
NHL-varaus:  ei varattu
Jon Casey (s. 29. elokuuta 1962 Grand Rapids,Minnesota) on uransa päättänyt yhdysvaltalainen jääkiekkoilija, pelipaikaltaan maalivahti. Hän pelasi urallaan 425 NHL-ottelua.
Ura

Ennen NHL-uraansa Casey pelasi neljä kautta Pohjois-Dakotan yliopistossa. Viimeisen yliopistokauden päätteeksi Casey solmi NHL-sopimuksen varaamattomana pelaajana Minnesota North Starsin kanssa huhtikuussa 1984. Kevään aikana hän pääsi pelaamaan kahdessa NHL-ottelussa yhteensä 84 minuuttia. Seuraavan kauden Casey pelasi kokonaan AHL:ssa farmijoukkue Baltimore Skipjacksin riveissä, Kaudella 1985-1986 Casey pelasi 9 AHL- ja 26 NHL-ottelua Don Beaupren varamiehenä. Kausi 1986-1987 meni jälleen farmijoukkueissa Springfieldissä ja Indianapolisissa. Kauden 1987-1988 Casey aloitti IHL-joukkue Kalamazoo Wingsissä mutta kauteen mahtui myös 14 NHL-ottelua. Syksystä 1988 lähtien Casey oli Minnesotan ykkösvahti kevääseen 1993 asti. Huhtikuun 1993 alussa Minnesota North Stars muutti Teksasiin muuttarn nimensä Dallas Starsiksi. Vielä saman kevään aikana Casey myytiin Boston Bruinsiin vastineeksi Andy Moogista. Kauden 1993-1994 CFasey pelasi Bruinsin ykkösmaalivahtina. Seuraavalle kaudelle Casey teki vapaana agenttina sopimuksen St. Louis Bluesiin, jossa roolina oli jälleen olla joukkueen varamaalivahti. Kolmen Blues-kauden aikana otteluita kertyi 43. Viimeisen kautensa Casey pelasi 1997-1998 IHL-joukkue Kansas City Bladesissa.
Maajoukkueessa Casey pelasi kahdesti. Ensin vuoden 1982 alle 20-vuotiaiden MM-kisoissa ja toistamiseen vuoden 1990 aikuisten MM-turnauksessa.
Juhani Koski

Seppo Juhani Koski (17. helmikuuta 1947 Kouvola – 14. toukokuuta 2015 Oulu) oli suomalainen tekniikan tutkija ja professori. Hän oli Tampereen teknillisen yliopiston lujuusopin professori vuodesta 1993.
Juhani Kolehmainen

Juhani Erik Kolehmainen (s. 1933) on suomalainen vakuutusjohtaja, koulutukseltaan filosofian maisteri. Hän on ollut Eläke-Varman apulaisjohtaja 1965–1970, johtaja 1970–1979 ja toimitusjohtaja 1979–1993. Hänen vanhempansa olivat Laura Järnefelt ja Erkki Kolehmainen.
Juhani Kolehmainen myi Järvenpään Suviranta-talon kaupungille, joka osti sen 775 00 eurolla tammikuussa 2018. Hänelle jäi elinikäinen asumisoikeus taloon. Kauppaan kuului myös talon irtaimistoa noin 75 000 euron arvosta. Taloon pääsee kesäaikoina tutustumaan varaamalla ajan etukäteen. Talosta on tarkoitus aikanaan tehdä Järnefelt-museo.
Juhani Korpivaara

Juhani Korpivaara (synt. Malkamäki, välillä Pollari; 28. toukokuuta 1887 Ylistaro – 28. elokuuta 1960 Helsinki) oli suomalainen autokauppias ja kauppaneuvos (1942). Korpivaara perusti 1917 autoja maahantuoneen Korpivaara Oy:n.
Korpivaara oli nuorena harjoittelijana teollisuusalalla mutta hän siirtyi sitten kaupan alalle ja piti jo 15-vuotiaana polkupyöräkauppaa. Hän sai Tampereen kauppaopiston päästötodistuksen 1911 ja oli sitten Vaasan Polkupyörätehtaan ja Sähköliikkeen myyntipäällikkönä ja sen jälkeen Helsingissä tanskalaisen toiminimi Simonsen & Nielsenin osaston myyntipäällikkönä.
Korpivaara työskenteli 1910-luvun alussa Lennart Palinin polkupyöräliikkeessä Vaasassa ja hankki itselleen auton ajoluvan jo 1911. Hän perusti 1917 yhdessä Veikko Hallan (1894–1920) kanssa Korpivaara & Halla Oy:n. Yhtiökumppani Veikko Halla kuoli 1920 liikenneonnettomuudessa ollessaan autonostomatkalla Porvoossa. Hallan nimi säilyi yhtiön nimessä vuoteen 1947, mutta yhtiön johdossa oli nyt Juhani Korpivaara yksin. Hän siirsi toimitusjohtajan tehtävät vuonna 1954 pojalleen Paavolle. Korpivaara aloitti ensimmäisenä Suomessa tehdasmaisen autokoriteollisuuden ja toi Suomen automarkkinoille monia uutuuksia kuten dieselkäyttöiset kuorma- ja linja-autot sekä etuvetoiset autot.
Korpivaaran aloitteesta perustettiin vuonna 1929 Linja-autoliikennöitsijäin liitto, jonka puheenjohtajana hän toimi vuodesta 1932. Korpivaara kuului myös Matkahuolto Oy:n perustajiin. Korpivaaran ja hän vaimonsa lahjoitusvaroilla perustettiin vuonna 1954 Suomen Kulttuurirahaston yhteyteen Korpivaarain nuorisotyörahasto.
Juhani Korpivaaran ja Aune Heleena Niemistön poikia olivat teollisuusneuvos Jouko Korpivaara ja kauppaneuvos Paavo Korpivaara.
Jotunheim

Jötunheim oli skandinaavisessa mytologiassa yksi yhdeksästä maailmasta, jääjättiläisten ja kivijättiläisten asuinpaikka. Se sijaitsee Midgårdista itään, valtameren takana olevilla äärimmäisillä rannoilla. Jättiläiset kävivät usein sotaa jumalten kanssa, joiden maailman Asgårdin erotti Jotunheimista Iving-joki, joka ei koskaan jäädy. Mytologian mukaan maailmoja yhdisti elämänpuu Yggdrasil. Yksi Yggdrasilin kolmesta juuresta ulottuu Jotunheimiin ja imee ravintoa Mimirin (tunnetaan myös nimellä Mimer) kaivosta.
Jotunheimia hallitsee jääjättiläisten pelätty kuningas Thrym. Jotunheimin suurinta kaupunkia ja linnoitusta Utgardia puolestaan pitää hallussaan Utgarda-Loki. Muita linnoituksia ovat Gastropnir, Menglad-naisjätin koti, ja Thrymheim, Thiazin vuorilinna.
Suomalainen metalliyhtye Moonsorrow on levyttänyt 20-minuuttisen kappaleen nimeltä Jotunheim.
Jussi Junni

Jussi Pentti Junni (s. 1982) on suomalainen työmarkkinajohtaja. Junni on elokuusta 2014 asti työskennellyt akavalaisen AKI-liitot ry:n toiminnanjohtajana. Tullessaan valituksi toimeensa 31-vuotiaana Junni oli yksi Suomen nuorimpia valtakunnallisten ammattiliittojen toiminnanjohtajia. Akavan hallituksen varsinaiseksi jäseneksi Junni tuli vuonna 2018.
Koulutus

Junni kirjoitti ylioppilaaksi Ressun lukiosta keväällä 2001. Junni opiskeli Helsingin yliopistossa teologiaa, psykologiaa ja antiikin kieliä ja valmistui teologian maisteriksi vuonna 2007, psykologian maisteriksi vuonna 2017 ja humanististen tieteiden kandidaatiksi vuonna 2020. Vuonna 2014 Junni suoritti Omnia-aikuisopistossa yritysjohtamisen erikoisammattitutkinnon (YJEAT). Vuonna 2021 Junni suoritti Executive MBA -tutkinnon Henley Business Schoolissa ja oikeusnotaarin tutkinnon Itä-Suomen yliopistossa.
Työura

Teologian maisteriksi valmistumisen jälkeen Junni vihittiin papiksi Helsingin hiippakunnassa 3.6.2007 ja määrättiin toimimaan Meilahden seurakunnan seurakuntapastorina. Vuosina 2012–2014 Junni toimi Opiskelun ja koulutuksen tutkimussäätiö Otuksen (ent. Opiskelijajärjestöjen tutkimussäätiö Otus) toiminnanjohtajana. AKI-liittojen toiminnanjohtajaksi Junni siirtyi elokuussa 2014. Vuonna 2017 Valvira myönsi Junnille psykologin ammattioikeudet.
Osana työtään AKI-liitoissa Junni on toiminut Julkisalan koulutettujen neuvottelujärjestö JUKO ry:n kirkon neuvottelukunnan puheenjohtajana sekä JUKOn pääryhmäneuvottelijana Kirkon virka- ja työehtosopimuksen (KirVESTES) sopimusalalla. Junni toimii myös AKI-liittojen nimissä olevan kristillisiä järjestöjä koskevan työehtosopimuksen (KJTES) pääryhmäneuvottelijana. Akavan hallituksen jäsenenä Junni aloitti vuonna 2018.
Yhteiskunnallinen toiminta

Junni on toiminut lukuisissa luottamustehtävissä, muun muassa Helsingin yliopistossa, Suomen evankelis-luterilaisessa kirkossa sekä useissa järjestöissä. Tullessaan valituksi Vantaan seurakuntien yhteiseen kirkkovaltuustoon ja Tikkurilan seurakunnan seurakuntaneuvostoon vuonna 2002 hän oli yksi Suomen nuorimmista kirkkovaltuutetuista.
Junni on Vihreä liitto r.p:n jäsen. Hän on vuosina 2019–2021 johtanut puolueen talous- ja työllisyystyöryhmää ja vuosina 2021–2023 puolueen oikeuspoliittista työryhmää.
Luottamustehtäviä

Akava ry, hallituksen jäsen 2018–2023, eläkepoliittisen työryhmän/toimikunnan jäsen 2015–2021.
Helsingin kaupunki, Puistolanraitin ala-asteen johtokunnan jäsen 2017–2021, puheenjohtaja 2021–2025.
Helsingin kaupunki, Puistolan peruskoulun johtokunnan jäsen 2021–2025.
Helsingin kaupunki, tarkastuslautakunnan jäsen 2021–2025.
Vakava ry, hallituksen jäsen 2017–2022.
Erityiskoulutettujen työttömyyskassa Erko, hallituksen jäsen 2015–2022, varapuheenjohtaja 2020–2022.
Julkisalan koulutettujen neuvottelujärjestö JUKO ry, kirkon neuvottelukunnan puheenjohtaja 2014–2023.
Kirkon eläkerahasto, johtokunnan jäsen 2014–2016, varapuheenjohtaja 2016–2024.
Opiskelun ja koulutuksen tutkimussäätiö Otus, hallituksen jäsen 2014–2017, tarkastusvaliokunnan jäsen 2018–2019, hallituksen puheenjohtaja 2020–2022.
Teologian alumnit ry, hallituksen jäsen 2012–.
Suomen patristinen seura r.y., hallituksen sihteeri 2011–2019.
Helsingin yliopisto, tieteellisen neuvoston jäsen 2016–2017.
Helsingin yliopisto, opintoasianneuvoston jäsen 2014–2015.
Helsingin yliopisto, yliopistokollegion jäsen 2014–2015.
Helsingin yliopisto, teologian tohtoriohjelman johtoryhmän jäsen 2013–2015.
Julkaisut

Lyhyestä elämästä. Gaudeamus igitur uudesti suomennettuna. Otus 46/2014.
Juno (täsmennyssivu)

Juno voi tarkoittaa ainakin seuraavia:
Juno, roomalainen jumalatar
Juno, etunimi
Viihde

Juno, yhdysvaltalainen elokuva vuodelta 2007
Juno, oik. Jon Korhonen (s. 1987), suomalainen rap-artisti
Madeline Juno, oik. Madeline Obrigewisch (s. 1995), saksalainen laulaja ja lauluntekijä
Juno-palkinto, kanadalainen musiikkialan palkinto
Tuotteet

Roland Juno-106, Roland Corporationin valmistama syntetisaattori
Juno, Reemtsman valmistama saksalainen savukemerkki
Tähtitiede

Juno, asteroidi
Juno, NASA:n Jupiter-luotain
Juno, yhdysvaltalaisia satelliittien kantoraketteja:
Juno I
Juno II
Laivat

S/S Juno, Suomen Höyrylaiva Osakeyhtiön omistama höyrylaiva, joka haaksirikkoutui 1925
S/S Juno, pääosin Päijänteellä liikennöinyt, mm. Porin tulitikkutehtaan omistama puutavaran hinauslaiva
S/S Juno, Suomen Höyrylaiva Osakeyhtiön omistama höyrylaiva, joka upposi Hullissa ajettuaan miinaan 1939
HMS Juno (1757), 32-tykkinen viidennen luokan alus
HMS Juno (1780), 32-tykkinen Amazon-luokan viidennen luokan alus
HMS Juno (1844), 26-tykkinen kuudennen luokan alus
HMS Juno (1867), puinen potkurikorvetti
HMS Juno (1895), Eclipse-luokan panssarikansiristeilijä
HMS Juno (F46), J-luokan hävittäjä
HMS Juno (F52), Leander-luokan fregatti.
Paikat

Junovuori, Tampereen keskustassa sijainnut kallio
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juno”, voi hakea sivunnimihaulla, laajalla sivunnimihaulla tai tekstihaulla.
Jon Buckland

| Jon Buckland |
| --- | --- |
 Jon Buckland esiintymässä 2024.
Henkilötiedot
Syntynyt: 11. syyskuuta 1977 (ikä 47) Lontoo, Englanti
Ammatti:  muusikko
Muusikko
Aktiivisena:  1995–
Tyylilajit:  vaihtoehtorock, rock, poprock
Soittimet:  kitara, basso, sitar, banjo, laulu, piano, kosketinsoitin, perkussiot
Yhtyeet:  Coldplay
Levy-yhtiöt:  Parlophone 
 Nimikirjoitus
  [ Muokkaa Wikidatassa ] [ ohje ]  
Jonathan Mark Buckland (usein Jon tai Jonny Buckland, s. 11. syyskuuta 1977 Lontoo, Englanti) on brittiyhtye Coldplayn kitaristi.
Buckland syntyi Lontoossa, Englannissa. Hän asui siellä nelivuotiaaksi asti, jolloin hänen perheensä muutti Pohjois-Walesiin, Pantymwyn-nimiselle paikkakunnalle. Musiikkialalle häntä innosti isoveli, joka oli suuri My Bloody Valentine -fani. Buckland alkoi soittaa kitaraa 11-vuotiaana The Stone Rosesin innoittamana. Buckland opiskeli walesilaisessa Alun Schoolissa ja muutti myöhemmin Lontooseen opiskelemaan tähtitiedettä ja matematiikkaa University College Londonissa (UCL), jossa hän myös tutustui tuleviin yhtyetovereihinsa.
Bucklandin musiikillisia vaikuttajia ovat olleet Ride, George Harrison ja Jimi Hendrix, ja kuten esikuvansa, hänkin käyttää usein slide-soittotyyliä.
Buckland on myös vieraillut Echo & the Bunnymenin laulajan Ian McCullochin Slideling-soololevyllä ja esiintynyt zombielokuvassa Shaun of the Dead yhdessä Chris Martinin kanssa.
Nykyisin Buckland asuu Lontoossa pitkäaikaisen naisystävänsä, korusuunnittelija Chloe Lee-Evansin kanssa. Heidän ensimmäinen lapsensa, tytär, syntyi marraskuussa 2007. He avioituivat marraskuussa 2009.
Aiheesta muualla

Coldplayn virallinen kotisivu (Arkistoitu – Internet Archive)
Jonny Bucklandin Livejournal-yhteisö
Virallinen fanisivusto (Arkistoitu – Internet Archive)
Jotta

Jotta on suomen kielen alistuskonjunktio, joka merkitsee sitä varten, että. Vapaassa kielenkäytössä se korvataan usein että-sanalla. Saman viestin voi välittää puheessa korvaamalla esimerkiksi lauseen Pidä silmällä kelloa, jotta et myöhästy loppuosan sanomalla että et myöhästy, mutta asiatyylissä tämä ei ole sujuvaa kieltä, eikä näin ole suotavaa tehdä muodollisessa kielenkäytössä.[lähde? ]
Suurimmassa osassa savolaisia, eteläpohjalaisessa ja osassa kaakkoismurteita sana toimii yleiskonjunktiona eli korvaa yleiskielen että-sanan (esim. Kuulij jotta sinä out käönnä kaopunnissa, Juuka; Mutta sattuu niin mukavasti, jotta tytär tuli siihe, Kauhava). Vielä toista maailmansotaa edeltävänä aikana mm. Pohjois-Karjalassa ei tunnettu muotoa että laisinkaan. Nykyisin kuitenkin niin itäisellä vaikutuspiirillä Pohjois-Karjalassa ja Savossa kuin Pohjanmaallakin etenkin mediassa dominoivan yleiskielen vaikutuksen johdosta on jotta-sanan käyttö harventunut etenkin nuoremman väen puheessa. Se kuitenkin voi edelleen vuorotella yleiskonjunktiona muodon että kanssa. Eteläpohjalaisissa murteissa esiintyy sanasta myös muoto n’otta; tällöin sanaan on yhdistynyt partikkeli no.[lähde? ] Myös karjalan kielellä suomen konjunktio että kuuluu ’jotta’.
Kaakkoismurteissa (läntisimpiä lukuun ottamatta) että-sanaa puolestaan korvaa lyhentynyt muoto jot (esim. se sannoo sille, jot 'tule tän vaijalle', jot 'vaija jälttää tuota lanttuu', Viipurin mlk.) Näissä murteissa sana on vuorotellut perinteisestikin muodon et, joka on myös suomen nykypuhekielen yleinen että-sanan lyhenne, kanssa. Läntisimmissä, hämäläisvaikutteisemmissa kaakkoismurteissa vuorottelevat muodot jotta ja että.
Jeannette D. Ahonsou

Jeannette Délali Ahonsou (s. 1954 Lavie, Togo) on togolainen kirjailija. Hän on suorittanut tutkinnon englannista Beninin yliopistossa ja hän on eläkkeellä oleva englannin opettaja.
Hän on julkaissut neljä kirjaa, joista kirjasta Une Longue Histoire hänelle myönnettiin Prix Littéraire France-Togo -palkinto vuonna 1996.
Tuotanto

Une Longue Histoire.  Editions Akpagnon, 1999.  ISBN 2-86427-054-4.  (ranskaksi)
Le Trophee de Cristal.  Editions de la Rose Bleue, 2005.  ISBN 2-914567-07-3.  (ranskaksi)
Le Piège à Conviction.  Awoudy, 2013.  ISBN 979 10 91011 21 1.  (ranskaksi)
Un Tunnel sans Bout.  Editions Les Continents, 2015.  ISBN 9783918705816.  (ranskaksi)
Aiheesta muualla

Virallinen verkkosivu (Arkistoitu – Internet Archive)(ranskaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jeannette D. Ahonsou
Käännös suomeksi
Joe Borg

Joe Borg
Joseph "Joe" Borg (s. 19. maaliskuuta 1952, Malta) on maltalainen poliitikko ja diplomaatti, joka toimi vuosina 2004–2010 kalastuksesta ja merenkulusta vastaavana komissaarina Euroopan unionin komissiossa.
Ennen uraansa komissaarina Borg toimi Maltan ulkoministerinä vuosina 1999–2004 ja johti neuvotteluja maan liittymisestä Euroopan unioniin. Hän toimi Maltan kansallispuolueen kansanedustajana vuodesta 1995. Borgin poliittinen ura alkoi Maltan ulkoministerin erikoisavustajana EU-asioissa vuosina 1989–1995. Hän toimi Maltan keskuspankin johtokunnan jäsenenä vuosina 1992–1995. Lisäksi hän on hoitanut useita tieteellisiä tehtäviä Maltan yliopistossa vuodesta 1979.
Borg on naimisissa ja hänellä on kaksi lasta.
Aiheesta muualla

Joe Borgin viralliset sivut (englanniksi)
Jon Hustad

| Jon Hustad |
| --- | --- |
 Hustad vuonna 2016.
Henkilötiedot
Syntynyt: 25. maaliskuuta 1968 Ørsta, Norja
Kuollut: 12. lokakuuta 2023 (55 vuotta) Oslo, Norja
Ammatti:  toimittaja, kirjailija
Toimittaja
Koulutus:  Oslon yliopisto
Jon Hustad (25. maaliskuuta 1968 Ørsta – 12. lokakuuta 2023 Oslo) oli norjalainen toimittaja, kirjailija ja poliittinen kommentaattori. Hustad valmistui Oslon yliopistosta vuonna 1997 pääaineenaan historia, minkä jälkeen hän työskenteli muun muassa Morgenbladetissa ja Klassekampenissa ennen siirtymistään Dag og Tid -viikkolehteen, jossa hän työskenteli vuodesta 2009 kuolemaansa saakka. Hustad toimi myös keskusteluohjelma Harde faktan juontajana TV 2:ssa.
Aiheesta muualla

Kuvia tai muita tiedostoja aiheesta Jon Hustad Wikimedia Commonsissa
Joto Jotov

| Mitalit> Maa:   Bulgaria.Miesten painonnosto. Olympialaiset  | Mitalit> Maa:   Bulgaria.Miesten painonnosto. Olympialaiset  | Mitalit> Maa:   Bulgaria.Miesten painonnosto. Olympialaiset  | Maa:   Bulgaria> Miesten painonnosto. |
| --- | --- | --- | --- |
|  Hopeaa | Barcelona 1992 | 67,5 kg |  |
|  Hopeaa | Atlanta 1996 | 76 kg |  |
Joto Vasilev Jotov (bulg. Йото Василев Йотов, s. 22. toukokuuta 1969 Pernik) on bulgarialainen painonnostaja ja olympiamitalisti. Jotov on kaksinkertainen olympiamitalisti. Ensimmäisen olympiahopean Jotov saavutti Barcelonassa 1992 67,5 kg sarjassa. Toisen hopean Jotov saavutti neljä vuotta myöhemmin Atlantassa 1996 76 kg sarjassa.
Johann Gottlieb Graun

Johann Gottlieb Graun (27. lokakuuta 1703 – 28. lokakuuta 1771) oli saksalainen säveltäjä ja viulisti. Hän opiskeli Giuseppe Tartinin johdolla.
Carl Heinrich Graun oli J. G. Graunin veli.
John Duthie

| John Duthie |
| --- | --- |

Henkilötiedot
Kansalaisuus:   Englanti
Pokerinpelaaja
WSOP-voitot:  0
WSOP-rahasijat:  8
WPT-voitot:  0
EPT-voitot:  0
Turnausansiot (USD):  1 821 111
Päivitetty:  28. tammikuuta 2009
John Duthie (s. 13. toukokuuta 1958, Yorkshire) on englantilainen pokeriammattilainen ja promoottori. Ennen pokeriuraansa hän oli televisio-ohjaaja.
Televisio

Duthie aloitti televisiossa apulaisohjaajana televisiosarjassa Nuori Indiana Jones seikkailee ja sen jälkeen on ohjannut jaksoja muun muassa sarjoista Hiljainen todistaja, Tehdas, As If ja Antaa palaa!.
Pokeriura

Duthie tuli pokerimaailman tietoisuuteen voittamalla Mansaarella käydyn televisioidun Poker Million -turnauksen. Turnauksen ykköspalkinto oli miljoona puntaa. Sen jälkeen hän oli pelaamassa kolmessa Late Night Poker -pokeriohjelman jaksossa.
Vuoden 2003 Euroopan kaksinpelimestaruuskilpailuissa Duthie sijoittui toiseksi Mike Sextonin jälkeen.
John Duthie kehitti ja käynnisti European Poker Tourin, jota on pelattu vuodesta 2004.
Duthie edustaa European Poker Tourin pääsponsoria PokerStars-nettipokerihuonetta. Syyskuussa 2007 hänen pokeriuransa turnausansiot ylittivät 1,8 miljoonaa dollaria.
Aiheesta muualla

John Duthie The Hendon Mob Poker Databasessa (englanniksi)
Duthien profiili PokerStarsilla
Juha Järvenpää

Juha Järvenpää voi tarkoittaa ainakin seuraavia henkilöitä:
Juha Järvenpää (s. 1965), suomalainen jääkiekkoilija, pelipaikaltaan hyökkääjä
Juha Järvenpää (s. 1989), suomalainen jääkiekkoilija, pelipaikaltaan maalivahti
Juha Järvenpää (s. 1986), suomalainen lentopalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juha Järvenpää”, voi hakea sivunnimihaulla, laajalla sivunnimihaulla tai tekstihaulla.
Juhani Koppelomäki

Juhani Armas Koppelomäki (6. marraskuuta 1936 Teuva – 13. huhtikuuta 1980 Teuva) oli suomalainen shakkitehtävien laatija ja dekkarikirjailija.
Teoksia

Nimismies nukkuu huonosti : rikosromaani.    Gummerus 1980
Jotta (SI-järjestelmä)

Jotta (tunnus Y) on SI-järjestelmän kerrannaisyksikön etuliite, joka tarkoittaa kvadriljoonakertaista (1024). Esimerkiksi jottametri (Ym) on kvadriljoona metriä.
Jotta otettiin käyttöön vuonna 1991. Sana on peräisin kreikan kielen sanasta ὀκτώ (októ), joka tarkoittaa kahdeksaa – jotan kerroin on yhtä suuri kuin 10008.
12 grammaa kohti hiili-12:ta, hiilen isotooppia, on noin 6,022×1023 atomia tai 0,6 jotta-atomia.
| 1 000n | 10n | Nimi | Symboli | Alkaen vuodesta[1] | Lukuarvo sanoin | Numeroin |
| --- | --- | --- | --- | --- | --- | --- |
| 1 00010 | 1030 | kvetta | Q | 2022 | kvintiljoona | 1 000 000 000 000 000 000 000 000 000 000 |
| 1 0009 | 1027 | ronna | R | 2022 | tuhat kvadriljoonaa | 1 000 000 000 000 000 000 000 000 000 |
| 1 0008 | 1024 | jotta | Y | 1991 | kvadriljoona | 1 000 000 000 000 000 000 000 000 |
| 1 0007 | 1021 | tsetta | Z | 1991 | tuhat triljoonaa | 1 000 000 000 000 000 000 000 |
| 1 0006 | 1018 | eksa | E | 1975 | triljoona | 1 000 000 000 000 000 000 |
| 1 0005 | 1015 | peta | P | 1975 | tuhat biljoonaa | 1 000 000 000 000 000 |
| 1 0004 | 1012 | tera | T | 1960 | biljoona | 1 000 000 000 000 |
| 1 0003 | 109 | giga | G | 1960 | miljardi | 1 000 000 000 |
| 1 0002 | 106 | mega | M | 1960 | miljoona | 1 000 000 |
| 1 0001 | 103 | kilo | k | 1795 | tuhat | 1 000 |
| 1 0002/3 | 102 | hehto | h | 1795 | sata | 100 |
| 1 0001/3 | 101 | deka | da | 1795 | kymmenen | 10 |
| 1 0000 | 100 | (Ei ole) | (Ei ole) | − | yksi | 1 |
| 1 000−1/3 | 10−1 | desi | d | 1795 | kymmenesosa | 0,1 |
| 1 000−2/3 | 10−2 | sentti | c | 1795 | sadasosa | 0,01 |
| 1 000−1 | 10−3 | milli | m | 1795 | tuhannesosa | 0,001 |
| 1 000−2 | 10−6 | mikro | µ | 1960[2] | miljoonasosa | 0,000 001 |
| 1 000−3 | 10−9 | nano | n | 1960 | miljardisosa | 0,000 000 001 |
| 1 000−4 | 10−12 | piko | p | 1960 | biljoonasosa | 0,000 000 000 001 |
| 1 000−5 | 10−15 | femto | f | 1964 | tuhannesbiljoonasosa | 0,000 000 000 000 001 |
| 1 000−6 | 10−18 | atto | a | 1964 | triljoonasosa | 0,000 000 000 000 000 001 |
| 1 000−7 | 10−21 | tsepto | z | 1991 | tuhannestriljoonasosa | 0,000 000 000 000 000 000 001 |
| 1 000−8 | 10−24 | jokto | y | 1991 | kvadriljoonasosa | 0,000 000 000 000 000 000 000 001 |
| 1 000−9 | 10−27 | ronto | r | 2022 | tuhanneskvadriljoonasosa | 0,000 000 000 000 000 000 000 000 001 |
| 1 000−10 | 10−30 | kvekto | q | 2022 | kvintiljoonasosa | 0,000 000 000 000 000 000 000 000 000 001 |
Huomautukset:  1.  Vuosi 1795 ilmoittaa ajankohdan, jolloin metrijärjestelmä otettiin käyttöön.  Muut vuosiluvut eivät tarkoita välttämättä vuotta, jolloin kerrannaisyksikköä käytettiin ensimmäisen kerran. Vuosi ilmoittaa sen vuoden, jolloin CGPM hyväksyi sen käytön.  2. CGPM tunnusti jo vuonna 1948 mikronin käytön, mutta päätös kumottiin 1967–1968. (ks. BIPM—Resolution 7 of the 13th CGPM (englanniksi))
Johan Liro

Johan Ivar (Jysi) Liro (vuoteen 1906 Lindroth) (19. lokakuuta 1872 Sipoo – 16. syyskuuta 1943 Helsinki) oli suomalainen kasvitieteilijä ja filosofian tohtori.
Liron vanhemmat olivat maanviljelijä Johan Siljus ja Anna Elisabeth Setula. Hän pääsi ylioppilaaksi Helsingin ruotsalaisesta normaalilyseosta 1894 ja valmistui filosofian kandidaatiksi ja maisteriksi 1900, filosofian lisensiaatiksi 1903 ja filosofian tohtoriksi 1907.
Liro oli Helsingin yliopistossa kasvifysiologian apulainen 1909–1921, kasvibiologian ja -patologian ylimääräinen professori 1921–1940, Maatalouskoelaitoksen kasvitautiosaston johtaja 1911–1937, Turun yliopiston kasvitieteen professori ja vararehtori 1921–1922. Hän kuului Vanamo-seuran perustajiin ja oli sen puheenjohtaja 1919–1943.
Liro oli kasvipatologi ja mykologi eli sienitutkija. Hänen ansiotaan oli että Suomessa aloitettiin tieteellisellä pohjalla oleva kasvinsuojelutyö. Hänen tieteellisten julkaisujensa määrä käsittää noin 5 000 painosivua, lähinnä ruoste- ja nokisieniä käsitteleviä teoksia. Mycotheca Fennica -sienikokoelma on hänen perustamansa. Hän oli Suomen ensimmäinen kasvibiologian ja kasvipatologian professori.
Aiheesta muualla

Liro ja Roivainen Lapissa, Suomen Kuvalehti, 23.07.1938, nro 29, s. 18, Kansalliskirjaston digitaaliset aineistot